અરે! ઘઈડિયા હાંમહાંમે એકબીજાને ભેટે, તમારી જ્યમ બનાવટી મલવાનું નઈ, હાં હાચા મનથી. માંયના ઉમકળાથી મળવાનું. તમારે તો ચ્યાંથી વોય હાચાં મન! આંગળીના વેઢે ગણીનં લાવવાનાં વોય માંણહ અનં આવેનં તરત જ નાહવાનું વોય પછં ચ્યાંથી તમારો ભાઈપો ઊગે તમારા હિયામાં? બેઘડી હારે બેહાય. સુખ-દુ:ખની વાત થાય, તો જ એકબીજાના થવાય ને? તમારે તો હડકાયા કૂતરા જેવું. આયા કે ભાગ્યા. હાયવલૂરા ચ્યાં ઓછા વોય સે તમારે? ઉતાવળ ઉતાવળ ને ઉતાવળ! તમોને ચ્યાં બે ઘડી હાશ કરીનં બેહવાની નિરાંત વોય સે?